b'\n_START_ARTICLE_\nNasjonalt toppniv\xc3\xa5domene\n_START_SECTION_\nUbrukte ISO 3166-1-koder\n_START_PARAGRAPH_\nLandskoden EH er teoretisk sett tilgjengelig som ccTLD-er for Vest-Sahara, men har aldri blitt tildelt og finnes ikke i DNS. _NEWLINE_Koden CS (Serbia og Montenegro) var reservert men ble aldri tildelt som nasjonalt toppniv\xc3\xa5domene, f\xc3\xb8r landet ble delt i statene Serbia og Montenegro (som n\xc3\xa5 er i ferd med \xc3\xa5 f\xc3\xa5 tildelt sine egne ccTLD-er, henholdsvis .rs og .me.) Serbia og Montenegro (ogs\xc3\xa5 kalt Rest-Jugoslavia) brukte i stedet den gamle .yu koden, ettersom denne staten var en videref\xc3\xb8ring av det tidligere Jugoslavia). (.cs var tidligere tildelt til Tsjekkoslovakia)._NEWLINE_.tl (\xc3\x98st-Timor) blir n\xc3\xa5 introdusert for \xc3\xa5 erstatte .tp._NEWLINE_Alle andre gjeldende ISO 3166-1-koder har blitt tildelt og finnes i DNS, men noen tildelte domener blir ikke brukt. Et eksempel er toppniv\xc3\xa5domenene for de norske omr\xc3\xa5dene Bouvet\xc3\xb8ya (.bv) og Svalbard og Jan Mayen (.sj), som finnes i DNS, men ingen underdomener har blitt tildelt, og det er NORIDs n\xc3\xa5v\xc3\xa6rende politikk \xc3\xa5 ikke tildele noen._NEWLINE_Kun ett domenenavn (dra.hmg.gb, for Defence Evaluation and Research Agency) er fortsatt registrert i .gb. Dette domenet er imidlertid ikke lenger i bruk, og ingen nye registreringer blir akseptert. Sider i Storbritannia bruker i dag .uk.\n_START_SECTION_\nHistoriske ccTLD-er\n_START_PARAGRAPH_\nDet er tre ccTLD-er som har blitt slettet etter at den tilsvarende landskoden ble fjernet fra ISO 3166-1; .cs (for Tsjekkoslovakia), .zr (for Zaire) og .dd (for \xc3\x98st-Tyskland)_NEWLINE_Det kan v\xc3\xa6re et betydelig tidsrom mellom fjerning av landskode fra ISO 3166-1 og slettingen av toppniv\xc3\xa5domenet. Landskoden for Zaire ble fjernet i 1997, mens domenenavnet var i drift frem til 2001. Andre ccTLD-er er enn\xc3\xa5 ikke slettet, da de blir for mye brukt (for eksempel .su og .yu).'